Unele jocuri de cazino sunt simple și nu implică folosirea niciunui calcul matematic sau a vreunei strategii de joc. Cel mai bun exemplu sunt sloturile, vedetele cazinourilor din toată lumea. Sunt îndrăgite de toți jucătorii datorită simplității lor și dozei mari de amuzament pe care o oferă. Dacă alegi să le joci pe platformele online de gambling, primești și rotiri gratuite, deci distracția este și mai mare.
Alte jocuri de noroc presupun și utilizarea unor calcule matematice, așa că dacă ești prieten cu științele exacte poți să devii un jucător foarte bun când vine vorba de jocuri ceva mai complicate. Poți aplica cu succes calcule și strategii bazate pe matematică în cazul unor jocuri precum blackjack sau poker.
Dar, ce fel de strategii poți folosi? Una dintre ele este Sistemul Fibonacci care este utilizat pentru o bună gestionare a pariurilor. Dacă ai un management bun al mizelor tale, automat îți cresc și posibilitățile de câștig. Este foarte important să ții minte că niciun sistem de pariere sau strategie de joc nu îți garantează totuși că vei obține profit, ci doar te ajută să ai un stil de joc mai bun.
Atât Sistemul Fibonacci cât și alte strategii de joc îți sunt utile, printre altele, să scazi procentul de avantaj al casei, crescând în același timp șansele tale de câștig. Mulți jucători folosesc strategii alternative de pariere care le permit să neutralizeze parțial avantajul casei.
Există o strategie de pariere potrivită pentru fiecare joc de cazinou. Unele sisteme pot fi aplicate cu succes în mai multe jocuri, în timp ce altele sunt țintite pe anumite jocuri. Indiferent de situație, alegerea unui sistem de pariere potrivit și aplicarea acestuia în mod corespunzător îți poate fi de mare ajutor.
Dacă te-ai hotărât să te folosești de Sistemul Fibonacci, iată ce trebuie să știi:
Strategii progresive pozitive vs. negative
Înainte de a afla ce este și cum funcționează Sistemul Fibonacci, este benefic să știi că, în general, există două tipuri principale de strategii de pariere: bazate pe progresii pozitive și bazate pe progresii negative.
Un sistem bazat pe o progresie pozitivă presupune să îți mărești valoarea mizei de fiecare dată când ai câștigat un pariu. Astfel, crești progresiv pariul până când ajungi în punctul în care ai pierdut. Apoi o iei de la capăt.
Acest sistem este folosit în mod obișnuit în jocurile de cărți precum blackjack, jocurile cu zaruri și variantele de ruletă.
Un sistem progresiv negativ presupune creșterea valorii pariului de fiecare dată când ai pierdut. Vei continua în acest mod până când câștigi.
Există multe sisteme de pariuri care se bazează pe strategiile progresive pozitive și negative. Cele mai des folosite sunt cele ale lui D'Alembert, Martingale, Labouchere și, desigur, al lui Fibonacci. Acesta din urmă va fi discutat mai detaliat în continuare
Cum funcționează Sistemul Fibonacci
Această strategie de pariere se bazează pe un principiu matematic, denumit șirul lui Fibonacci, care este o succesiune de numere în care fiecare număr este egal cu suma celor două numere dinaintea sa: 0, 1, 1, 2, 3, 5, 8, 13, etc. Deci, 0+1=1, 1+1=2, 1+2=3, 2+3=5, 5+8=13.
Acest șir de numere a fost inventat în perioada Evului Mediu de către matematicianul italian Leonardo Pisano Bogollo, cunoscut sub mai multe nume, printre care și Leonardo Fibonacci.
Șirul lui Fibonacci nu este folosit doar în matematică, ci și în informatică pentru rezolvarea unor probleme cu algoritmi. Dar, iată că teoria matematicianului italian se aplică și în jocurile de noroc, fiind de un real ajutor la creșterea șanselor de câștig în anumite jocuri.
Cum aplici Sistemul Fibonacci la jocurile de noroc
Pentru a înțelege cum aplici acest sistem matematic la pariurile din cazinouri, ai nevoie de un șir de numere alcătuit pe principiul șirului lui Fibonacci. De exemplu, poți avea următorul șir de numere: 1, 1, 2, 3, 5, 8, 13, 21, 34.
După ce ai stabilit seria de numere, îți alegi valoarea mizei inițiale. În cazul de față, va fi 1 leu. Conform Sistemului lui Fibonacci, crești valoarea pariului de fiecare dată când pierzi. Aceasta înseamnă că de fiecare dată când pierzi un pariu, muți un număr la dreapta și când câștigi muți două numere la stânga. Mai exact, dacă ai pariat 1 leu și ai pierdut, la următorul pariu pariezi tot 1 leu, conform șirului de mai sus. Dacă pierzi din nou, pariezi 2 lei, dacă iarăși pierzi, pariezi 3 lei.
Formula continuă respectând ordinea din șir până în momentul în care câștigi. Dacă ai obținut o victorie când ai ajuns la 21 din șir, trebuie să te întorci două numere în șir și să pariezi 8 lei.
Sistemul de pariere Fibonacci este riscant și se adresează mai degrabă jucătorilor cu un buget mare pentru că prea multe pierderi consecutive sunt greu de compensat. Iar probabilitatea să rămâi fără bani este mare dacă joci ghidându-te după această strategie de pariere.
Aplicarea Sistemului Fibonacci nu anulează tot ce ai pierdut până la apariția momentului câștigător. Dacă profitul depășește pierderea, ar trebui să repornești secvența Fibonacci.
Concluzie
Dacă până acum nu ai fost prieten cu matematica, dar îți plac jocurile de noroc online și vrei să fii câștigător cât mai des, acesta poate fi momentul să începi să exersezi anumite formule și calcule aritmetice care să îți fie de ajutor când pariezi.